section_heading: Opis
paragraph_text: U seriji se radi o osmogodišnjem dječaku-genijalcu s čudnim naglaskom koji se zove Dexter. Ima tajni laboratorij koji je pun napredne tehnologije i opreme koju je sam napravio, a ona je skrivena iza police u njegovoj sobi. Kako bi pristupio laboratoriju, mora izgovoriti određenu zaporku ili uključuje tajni prekidač u polici. Dexter je gotovo uvijek u sukobu sa svojom starijom sestrom Dee Dee, koja uživa igrajući se u laboratoriju svoga brata i na taj način uništava njegove tvorevine.